A fideszes EP-képviselő a reformátusok szárszói konferenciáján arról is beszélt, az EU egy birodalom, és az egyenlősdiről a kereszténydemokrata gondolkodásban szó sem lehet.

Erős gondolatokkal állt elő Szájer József fideszes EP-képviselő a reformátusok szárszói konferenciáján. Kijelentette, az európai identitást többen a nemzeti ellenében akarják megfogalmazni, de ez helytelen út. Hogy milyen erők, azt nem részletezte. A demokrácia is csak nemzeti alapokon működhet, "a birodalmakban ugyanis hiányoznak azok a feltételek, amelyek miatt egy közösséghez tartozónak érzik magukat és áldozatot vállalnak egymásért az emberek" - ezek szeritnaz EP-képviselő Szájer az EU-t birodalomnak látja.

Szerinte a kereszténydemokrata politika Magyarországon soha nem csupán egy irány volt a sok közül, hanem "összetartozásunk és megmaradásunk fontos feltétele".

De ma a kereszténydemokráciát bántják: a nemzet mellett a kereszténység és az emberi méltóság ma komoly támadásnak van kitéve. A liberális baloldal teszi mindezt, amely megpróbálja kiépíteni szellemi bázisát, ezért

"a kereszténység, a hit ma ódivatú dologként jelenik meg a főáramú médiában, többnyire gúny és nevetségesség tárgyává téve".

A kereszténydemokrácia harmadik pillére az emberi méltóság, ami azonban nem azonos a ma divatos "egyenlősdivel". Tisztelet érdemei alapján, a társadalomban való szerepvállalása szerint illet meg valakit, idézi az MTI Szájert, ami vitákat kavaró gondolat lehet például a testi-szellemi fogyatékkal élőkkel kapcsolatban.

A nyugati kereszténydemokrácia sok tekintetben tévútra jutott a nemzet, emberi méltóság és a kereszténység ügyében, de nyugalom,

"itt vagyunk mi féknek"

figyelmeztetni őket, hogy "ha ezen az úton megyünk, akkor feladjuk teljes identitásunkat és beleolvadunk egy globálisan irányított, nem demokratikus társadalomba"